ประกาศกรมสอบสวนคดีพิเศษประกาศกรมสอบสวนคดีพิเศษเรื่องหลักเกณฑ์และวิธีการขายทอดตลาดของกลางตามระเบียบกระทรวงยุติธรรมว่าด้วยการนำของกลางออกขายทอดตลาดหรือนำไปใช้ประโยชน์ของทางราชการพ.ศ. ๒๕๔๗ อาศัยอำนาจตามความในข้อ๗ แห่งระเบียบกระทรวงยุติธรรมว่าด้วยการนำของกลางออกขายทอดตลาดหรือนำไปใช้ประโยชน์ของทางราชการพ.ศ. ๒๕๔๗ อธิบดีกรมสอบสวนคดีพิเศษ จึงกำหนดหลักเกณฑ์และวิธีการขายทอดตลาดไว้ดังต่อไปนี้ข้อ๑ ประกาศนี้เรียกว่า ประกาศกรมสอบสวนคดีพิเศษเรื่องหลักเกณฑ์และวิธีการขายทอดตลาดของกลางตามระเบียบกระทรวงยุติธรรมว่าด้วยการนำของกลางออกขายทอดตลาดหรือนำไปใช้ประโยชน์ของทางราชการพ.ศ. ๒๕๔๗ข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้สำนักที่จะขายทอดตลาดของกลางรายงานขอขายทอดตลาดพร้อมกับขอแต่งตั้งคณะกรรมการขายทอดตลาดประกอบด้วยข้าราชการของสำนักนั้นตำแหน่งไม่ต่ำกว่าระดับ๘ จำนวน ๑ คน เป็นประธานกรรมการ และตำแหน่งไม่ต่ำกว่าระดับ ๖ จำนวนไม่น้อยกว่า ๒คน เป็นกรรมการ เพื่อให้อธิบดีกรมสอบสวนคดีพิเศษอนุมัติและแต่งตั้งข้อ๔ให้คณะกรรมการขายทอดตลาดดำเนินการดังนี้(๑)จัดทำประกาศขายทอดตลาดตามแบบที่กำหนดภายใน ๕ วันนับตั้งแต่วันที่อธิบดีกรมสอบสวนคดีพิเศษมีคำสั่งแต่งตั้ง(๒)ขายทอดตลาดโดยเปิดเผยตามหลักเกณฑ์และวิธีการขายทอดตลาดนี้ ให้แล้วเสร็จภายใน ๒เดือน นับตั้งแต่วันที่อธิบดีกรมสอบสวนคดีพิเศษมีคำสั่งแต่งตั้งในกรณีที่ไม่อาจดำเนินการให้แล้วเสร็จตามกำหนดให้รายงานขออนุมัติขยายระยะเวลาดำเนินการต่ออธิบดีกรมสอบสวนคดีพิเศษเพื่อพิจารณาโดยเร็วข้อ๕ ประกาศขายทอดตลาดตามข้อ ๔อย่างน้อยให้แสดงรายละเอียดเกี่ยวกับของกลางที่จะขายดังต่อไปนี้(๑)ผู้สั่งให้ขายทอดตลาด(๒)วัน เวลา สถานที่ที่จะขาย(๓)จำนวนและรายละเอียดเกี่ยวกับของกลาง เช่น ชื่อเจ้าของ ประเภท ลักษณะ ขนาด น้ำหนักหรือภาระติดพัน เป็นต้น(๔)เงื่อนเวลาการชำระเงินตามที่กำหนดไว้ในประกาศนี้และเงื่อนไขอื่นที่เกี่ยวข้องข้อ๖วันที่ขายทอดตลาดตามปกติให้ถือเกณฑ์ดังนี้(๑)ของกลางที่เป็นของเสียง่าย หรือถ้าหน่วงช้าไว้จะเป็นการเสี่ยงความเสียหายหรือค่าใช้จ่ายจะเกินส่วนกับค่าของของกลางให้ขายทอดตลาดภายในกำหนดเวลาที่อธิบดีมีคำสั่ง(๒)ของกลางอื่นให้ขายทอดตลาดภายในกำหนดเวลาไม่น้อยกว่า ๑ เดือน แต่ไม่เกิน ๒ เดือนข้อ๗สถานที่ขายทอดตลาดของกลางตามปกติให้ขาย ณ ที่ทำการกรมสอบสวนคดีพิเศษหรือสถานที่เก็บรักษาของกลางเว้นแต่ในกรณีที่อธิบดีกรมสอบสวนคดีพิเศษเห็นสมควรจะมีคำสั่งให้ดำเนินการขายทอดตลาดณ สถานที่อื่นก็ได้ข้อ๘ให้คณะกรรมการขายทอดตลาดจัดให้มีการส่งประกาศขายทอดตลาดไปยังผู้เป็นเจ้าของของกลางหรือผู้ซึ่งอาจอ้างว่าเป็นเจ้าของของกลางส่วนราชการที่เกี่ยวข้องกับของกลางและปิดประกาศขายทอดตลาดนั้นไว้โดยเปิดเผย ณสถานที่ขายทอดตลาด สถานที่ที่ของกลางนั้นตั้งอยู่และที่ชุมนุมชนหรือสถานที่อื่นที่เห็นสมควร ก่อนวันขายไม่น้อยกว่า ๕ วันในกรณีที่ของกลางอาจมีราคาประเมินขณะยึดหรืออายัดไว้สูงกว่าห้าหมื่นบาทให้ลงแจ้งความการขายทอดตลาดของกลางในหนังสือพิมพ์รายวันและหรือประกาศทางวิทยุกระจายเสียงหรือทางโทรทัศน์ก่อนกำหนดวันขายไม่น้อยกว่า ๕ วันด้วยข้อ๙ การขายทอดตลาดของกลาง ตามข้อ ๖ (๑)ให้ได้รับยกเว้นไม่ต้องดำเนินการตามข้อ ๘ แต่คณะกรรมการขายทอดตลาดต้องจัดทำประกาศขายทอดตลาดตามแบบที่กำหนดปิดประกาศไว้ณ สถานที่ขายทอดตลาด และแจ้งรายละเอียดตามข้อ ๕ให้เจ้าของหรือผู้ซึ่งอ้างว่าเป็นเจ้าของของกลางทราบก่อนขายทอดตลาดข้อ๑๐ให้คณะกรรมการขายทอดตลาดกำหนดราคาเริ่มต้นของของกลางเพื่อขายทอดตลาดโดยให้พิจารณาจากหลักเกณฑ์ดังต่อไปนี้(๑)ราคาประเมินของกลางขณะยึดหรืออายัดไว้(๒)สภาพและลักษณะของของกลางในขณะที่จะขายทอดตลาด(๓)ราคาของของกลางในท้องตลาดในขณะที่จะขายทอดตลาด(๔)ราคาประเมินเพื่อใช้ในการเรียกเก็บค่าธรรมเนียมของทางราชการ(๕)ราคาของกลางที่ผู้เชี่ยวชาญ ผู้ชำนาญการ ผู้ประกอบวิชาชีพเฉพาะหรือสมาคมวิชาชีพเฉพาะประเมินตามที่คณะกรรมการขายทอดตลาดขอความร่วมมือข้อ๑๑ก่อนการเริ่มต้นขายทอดตลาดให้คณะกรรมการขายทอดตลาดปักธงเครื่องหมายการขายทอดตลาดตาหมากรุกณ สถานที่ขายทอดตลาด และอ่านประกาศโฆษณาการขายทอดตลาด รวมทั้งวิธีการหรือเงื่อนไขต่างๆ ที่จะใช้ในการขายทอดตลาดครั้งนั้น ณ สถานที่ขายโดยเปิดเผยข้อ๑๒ก่อนการขายทอดตลาดของกลางให้คณะกรรมการขายทอดตลาดของกลางจัดให้มีการลงทะเบียนผู้เข้าสู้ราคาและแจ้งให้บรรดาผู้เข้าสู้ราคาซึ่งเข้าสู้ราคาในนามของบุคคลอื่นแสดงใบมอบอำนาจก่อนเข้าสู้ราคาและแจ้งด้วยว่าถ้าผู้สู้ราคาผู้ใดเข้าสู้ราคาแทนบุคคลอื่นโดยมิได้แสดงหนังสือมอบอำนาจก่อนจะถือว่าผู้สู้ราคานั้นกระทำการในนามตนเองข้อ๑๓การขายทอดตลาดของกลางย่อมบริบูรณ์เมื่อคณะกรรมการขายทอดตลาดแสดงความตกลงขายด้วยวิธีเคาะไม้หลังจากการขานราคาครั้งสุดท้ายจำนวน๓ ครั้งข้อ๑๔การเสนอสู้ราคาในการขายทอดตลาดให้เป็นไปตามอัตราเพิ่มราคาตามที่คณะกรรมการขายทอดตลาดกำหนดและให้คณะกรรมการขายทอดตลาดของกลางแจ้งให้ผู้เข้าสู้ราคาทราบก่อนการขายทอดตลาดให้คณะกรรมการขายทอดตลาดร้องขานจำนวนเงินที่มีผู้สู้ราคาครั้งที่หนึ่งไม่น้อยกว่า๓ หน ถ้าไม่มีผู้สู้ราคาสูงขึ้นให้เปลี่ยนร้องขานเป็นครั้งที่สองไม่น้อยกว่า ๓ หนเมื่อไม่มีผู้สู้ราคาสูงกว่านั้น และได้ราคาพอสมควร ให้ลงคำสามพร้อมกับเคาะไม้แต่ถ้าก่อนเคาะไม้มีผู้สู้ราคาสูงขึ้นไปอีกก็ให้ร้องขานราคาตั้งต้นใหม่ตามลำดับดังกล่าวในกรณีที่มีเหตุสงสัยว่าผู้ใดจะไม่สู้ราคาโดยสุจริตหรือไม่สามารถจะชำระราคาได้คณะกรรมการขายทอดตลาดจะสอบถามผู้นั้นเสียก่อนจึงจะเคาะไม้ได้ข้อ๑๕ถ้าผู้สู้ราคาถอนคำสู้ราคาของตนก่อนเคาะไม้ให้คณะกรรมการขายทอดตลาดตั้งต้นร้องขายใหม่ข้อ๑๖ การขายทอดตลาดของกลางตามปกติเมื่อเคาะไม้ตกลงขายแล้วผู้ซื้อต้องชำระเงินทันทีเว้นแต่ของกลางซึ่งมีราคาตั้งแต่หนึ่งแสนบาทขึ้นไปอาจผ่อนผันให้ผู้ซื้อวางมัดจำไม่น้อยกว่าร้อยละ ๒๕ ของราคาซื้อและทำสัญญาโดยมีเงื่อนไขในการชำระเงินที่ค้างชำระภายในเวลาไม่เกิน ๑๕ วัน นับแต่วันขายเมื่อได้ชำระเงินทั้งหมดแล้วจึงให้โอนของกลางนั้นให้แก่ผู้ซื้อในกรณีของกลางที่ขายมีราคาสูงมากหรือมีเหตุผลพิเศษประการอื่นคณะกรรมการขายทอดตลาดอาจกำหนดให้ผู้ซื้อวางเงินมัดจำและกำหนดเวลาชำระเงินได้ตามที่เห็นสมควรข้อ๑๗ ในกรณีของกลางที่ขายมีราคาสูงมากโดยมีราคาประเมินขณะยึดหรืออายัดหรือคาดหมายว่าจะขายได้ในราคาไม่น้อยกว่าหนึ่งล้านบาทขึ้นไปผู้ซึ่งจะมีสิทธิเข้าสู้ราคาในกรณีนี้ต้องนำแคชเชียร์เช็คสั่งจ่ายกรมสอบสวนคดีพิเศษจำนวนเงินไม่น้อยกว่าร้อยละ ๑๐ ของราคาตามข้อ ๑๐ (๑)มาวางเป็นประกันและเมื่อขายของกลางได้แล้วให้ถือว่าแคชเชียร์เช็คของผู้ซื้อนั้นเป็นส่วนหนึ่งของการชำระราคาข้อ๑๘ห้ามกรรมการขายทอดตลาดเข้าสู้ราคาหรือใช้ให้ผู้หนึ่งผู้ใดเข้าสู้ราคาในการขายทอดตลาดครั้งที่ตนทำหน้าที่เป็นกรรมการข้อ๑๙เมื่อคณะกรรมการขายทอดตลาดเห็นว่าการขายทอดตลาดทรัพย์สินใดไม่มีผู้เข้าสู้ราคาหรือมีผู้เสนอราคาต่ำกว่าราคาที่กำหนดตามข้อ๑๐ หรือกรณีที่เห็นว่าการสู้ราคาอาจไม่เป็นไปโดยสุจริตให้มีอำนาจถอนของกลางนั้นออกจากการขายทอดตลาดสั่งงดการขายทอดตลาดหรือเลื่อนการขายทอดตลาดออกไปแล้วรายงานให้อธิบดีกรมสอบสวนคดีพิเศษทราบข้อ๒๐ เมื่อการขายทอดตลาดสมบูรณ์ถ้าผู้ซื้อไม่ชำระเงินหรือไม่วางเงินมัดจำตามที่ได้ตกลงกันหรือตามข้อสัญญาให้นำของกลางนั้นออกขายทอดตลาดซ้ำอีกในการขายทอดตลาดครั้งหลังนี้ให้แจ้งให้ผู้ซื้อทราบกำหนด วัน เวลาและสถานที่ที่จะขาย และเมื่อขายแล้วได้เงินเท่าใด หากไม่คุ้มกับการขายทอดตลาดครั้งก่อนให้จัดการเรียกร้องให้ผู้ซื้อเดิมชำระเงินส่วนที่ขาดนั้นหรือดำเนินการตามกฎหมายหากจำเป็นข้อ๒๑การขายทอดตลาดของกลางซึ่งผู้ยึดถือครอบครองจะต้องได้รับอนุญาตจากเจ้าพนักงานตามกฎหมายก่อนให้ผู้ซื้อวางเงินมัดจำไว้ไม่น้อยกว่าร้อยละ ๒๕ ของราคาซื้อและให้นำใบอนุญาตมาแสดงต่อคณะกรรมการขายทอดตลาดภายใน ๑ เดือนนับแต่วันที่การขายทอดตลาดบริบูรณ์พร้อมทั้งชำระเงินที่ค้างชำระให้ครบถ้วนถ้าพ้นกำหนดดังกล่าวไม่สามารถนำใบอนุญาตมาแสดงได้ให้ริบมัดจำและให้คณะกรรมการขายทอดตลาดดำเนินการขายทอดตลาดซ้ำอีกตามข้อ ๒๐ในกรณีที่ปรากฏว่าการที่ผู้ซื้อไม่อาจนำใบอนุญาตมาแสดงได้มิได้เกิดจากความผิดของผู้ซื้อหรือจากการที่ผู้ซื้อจงใจหรือประมาทเลินเล่อให้คณะกรรมการขายทอดตลาดขยายระยะเวลาออกไปตามที่เห็นสมควรแต่ไม่เกิน ๑ เดือนข้อ๒๒ในระหว่างการขายทอดตลาดให้คณะกรรมการขายทอดตลาดบันทึกการขายทอดตลาดของกลางแต่ละรายการตามแบบที่กำหนดและเมื่อดำเนินการขายทอดตลาดเรียบร้อยแล้วให้รายงานอธิบดีกรมสอบสวนคดีพิเศษเพื่อทราบข้อ๒๓ ภายใต้บังคับข้อ ๒๑การขายทอดตลาดของกลางเมื่อผู้ซื้อได้ชำระเงินครบถ้วนแล้วให้คณะกรรมการขายทอดตลาดมอบของกลางให้ผู้ซื้อไปข้อ๒๔ค่าใช้จ่ายในการโอนและส่งมอบของกลาง เช่น ค่าภาษีอากร ค่าธรรมเนียมค่าขนย้าย หรือค่าใช้จ่ายอื่นใดที่เกี่ยวข้อง ให้เป็นภาระของผู้ซื้อข้อ๒๕การรับเงินจากการขายทอดตลาดของกลางเมื่อผู้ซื้อชำระเงินแล้วให้คณะกรรมการขายทอดตลาดออกใบรับเงินโดยมีสำเนา ๓ ฉบับต้นฉบับมอบให้ผู้ซื้อส่วนสำเนาส่งให้ผู้มีหน้าที่เก็บรักษาของกลาง ๑ ฉบับเก็บไว้ในสำนวนคดีอีก ๑ ฉบับ อีก ๑ ฉบับ เก็บไว้เป็นต้นขั้วข้อ๒๖การรับเงินโดยปกติให้รับเป็นเงินสด แต่ถ้าคณะกรรมการขายทอดตลาดเห็นสมควรอาจรับเงินเป็นเช็คหรือตั๋วแลกเงินก็ได้โดยให้จดเลขที่เช็คหรือตั๋วแลกเงินในใบรับเงินด้วยในกรณีที่ไม่ใช่เช็คหรือตั๋วแลกเงินของส่วนราชการ องค์การของรัฐ หรือรัฐวิสาหกิจจะต้องเป็นเช็คหรือตั๋วแลกเงินที่ธนาคารสั่งจ่ายหรือธนาคารรับรองข้อ๒๗เมื่อได้รับชำระเงินจากการขายทอดตลาดของกลางแล้วไม่ว่ารับชำระเงินเป็นเงินสดเช็ค หรือตั๋วแลกเงินก็ตามให้คณะกรรมการขายทอดตลาดส่งมอบให้ผู้มีหน้าที่เก็บรักษาของกลางเพื่อดำเนินการต่อไปข้อ๒๘การรับเงินเป็นเช็คหรือตั๋วแลกเงิน หากเรียกเก็บเงินไม่ได้ให้ผู้มีหน้าที่เก็บรักษาของกลางแจ้งให้อธิบดีกรมสอบสวนคดีพิเศษทราบเพื่อดำเนินการเรียกร้องผู้ซื้อให้ชำระเงินนั้นหรือดำเนินการตามกฎหมายต่อไปข้อ๒๙ให้มีแบบพิมพ์ที่ใช้ในการขายทอดตลาดดังนี้(๑)แบบ กสพ. (ขต - ๐๐๑) ประกาศขายทอดตลาด(๒)แบบ กสพ. (ขต - ๐๐๒) บัญชีแนบท้ายประกาศขายทอดตลาด(๓)แบบ กสพ. (ขต - ๐๐๓) ทะเบียนผู้เข้าสู้ราคา(๔)แบบ กสพ. (ขต - ๐๐๔) บันทึกการขายทอดตลาด(๕)แบบ กสพ. (ขต - ๐๐๕) สัญญาขายทอดตลาดประกาศ ณ วันที่ ๒๐กรกฎาคม พ.ศ. ๒๕๔๙พลตำรวจเอกสมบัติ อมรวิวัฒน์อธิบดีกรมสอบสวนคดีพิเศษ[เอกสารแนบท้าย]๑. ประกาศกรมสอบสวนคดีพิเศษ เรื่องขายทอดตลาดของกลาง (แบบ กสพ.(ขต-๐๐๑)๒. บัญชีแนบท้ายประกาศกรมสอบสวนคดีพิเศษเรื่อง ขายทอดตลาดของกลาง (แบบ กสพ.(ขต-๐๐๒))๓. ทะเบียนผู้เข้าสู้ราคาตามประกาศกรมสอบสวนคดีพิเศษ เรื่อง ขายทอดตลาดของกลางลงวันที่.......เดือน.....................พ.ศ................(แบบ กสพ.(ขต-๐๐๓))๔. บันทึกการขายทอดตลาด (แบบ กสพ.(ขต-๐๐๔))๕. สัญญาขายทอดตลาด (แบบ กสพ.(ขต-๐๐๕))(ดูข้อมูลจากภาพกฎหมาย)พรรณิศา/ผู้จัดทำ๒๗ ตุลาคม ๒๕๕๓[๑] ราชกิจจานุเบกษา เล่ม ๑๒๓/ตอนพิเศษ ๘๙ ง/หน้า ๒๑/๒๑ สิงหาคม ๒๕๔๙